इस जमाने च राजे, रानियें ते दरबारियें केई शैह्‌र ते नग्गर आबाद कीते। ब’रें दे मते ध्याड़े सीतै दी भेंट चढ़ी जन्दे हे, इस करी सीतै कशा बचनें आस्तै मकानें दी खासी तदाद बदधी रौंह्‌दी ही। राजें दे बड़े-बड़े मैह्‌ल ते म्हेलियां बनदियां हियां। आम लोक लकड़ी दे मकानें ते छन्नीं च रौंह्‌दे हे बड़े-बड़े मन्दर, मठ ते बिहार गरीबें तै रौह्‌ने दे ठकाने हे। दूएं थाह्‌रें दा औने आले विद्यार्थियें आस्तै बोर्डिग हाऊस होन्दे हे। एह् गल्ल आखनी गल्त निं होग जे प्राक् ऐतिहासिक काल च लोक गत्तें च रौंह्‌दे हें जेदे पर घाς दे छप्पर होन्दे हे। ब समां गुजरने दै कन्ने-2 घरें दी बनावट च तब्दीली औन्दी गेई। हालाकें प्रवरसेन द्वितीय (छेमी सदी ई.) दे समै जिस बेल्लै अज्ज दे श्रीनगर दी नींह् रक्खी गेई तां उच्चियें-उच्चियैं अमारतें दी नींह् पेई। बामजई दे अनुसार इनें दिनें कश्मीर अपनी पंज खासियतें आस्तै मशहूर हा ते इंदे च इक खासियत इत्थें दे सुन्दर ते भव्य भवन हे।